እህ በቃ ከቢድ'ዩ" ትብል ሄለን። ፍርያት በለስ ናብ ዕዳጋ ዓለም ትሰድድ ዘላ ዕባይ ኣስመራ ካብ በለስ ኤለክትሪክ ንምምንጫው ትመራመር ዘላ ኢትዮጵያዊት ክትርእን ክትሰምዕን ዘይትኽእል ግን ኩሉ ዝከኣላ፡ ሓበን ግርማ ኣሜሪካ፡ ዓባይ ሃገር'ያ። ኣብዛ ሃገር ንዘሎ ዕድላት ትምህርቲ፣ ስራሕን ቁጠባዊ ኩነታትን እናረኣየ ድማ፡ ቁጽሩ ውሑድ ዘይበሃል ሰብ ብዝተፈላለየ መንገዲ ናብታ ሃገር ክኣቱ ይደሊ፤ ይስደድ። ኣብ'ዚ ሰብ ከም መሽን ንብዙሕ ሰዓታት ዝሰርሐሉ፣ ገንዘብ ዘጥርየሉ፣ ብትምህርትን ሞያን ዝህነጸሉ ሰፊሕ ሃገር፡ ንርእሶም ክልውጡ ደፋእፋእ ዝብሉ ኢትዮጰያውያን ውሑዳት ኣይኮኑን። ወይዘሮ ሄለን ወረደ ሓንቲ ካብኣቶም'ያ። "ኣብዛ ሃገር ብዙሓት ዕድላት ኣለው፤ ርእስኻ እንተኸፊትካዮ ዝደለኻዮ ነገር ኣይትስእንን። እቲ ቁውምነገር ንክትሰርሕ ክትመሃር ድልው ዲኻ ዝብል'ዩ" ትብል። ሄለን፡ ነታ ዕትብታ ዝተቐበረላ ምድሪ ገዲፊ ንስደት ክትወጽእ እንከላ፡ ገና እግሪ ተኽሊ ህጻን ጓል ክልተ ዓመት ነይራ። ስድራ ሄለን ካብ ሃገር እንትወጽኡ ዝነበረ ፖለቲካውን ማሕበራውን ኩነታት ኢትዮጵያ፡ ምንባርካ ዘርግም እዋን ቀይሕ ራዕዲ፣ ኲናት፣ ሞትን ስደትን ዜጋታት እዩ ነይሩ። ስድራ ሄለን ወረደ ኣብ ሱዳን ንሸሞንተ ዓመት ጸኒሖም፡ ንጓል 10 ዓመት ሄለንን ኣሕዋታን ሒዞም ናብታ ኩሉ ዕድላት ብስሬኻ ዝኾና ሃገር ኣሜሪካ ኣተዉ፤ ሄለን ድማ ኣብኡ ዓበየት። ናይ ካልኣይ ደረጃ ትምህርታ ብዝግባእ ተኸታቲላ፡ እቲ ናይ ስራሕ ዓለም'ውን ኣተወቶ፤ ብውልቃዊ ናብርኣ ድማ ደቃ ናይ ምዕባይ ሓላፍነት ንበይና ብምውሳድ [ሲንግል ማዘር ኮይና]፡ ማሕበራዊ ህይወታ ክትመርሕ ቀጸለት። ምንጪ ስእሊ, Helen Werede መግለጺ ስእሊ, ዮሴፍ፣ ያሴን ሻማም፣ ኒስረን ሻማም፡ ከምኡ'ውን ሓፍቲ ሄለንን ጓል ሓፍታን 'ጽላሎት ልቢ'፡ ብኤርትራውያን ስነጥበበኛታት ኣብ ስደት ሃገራዊ ኣገልግሎት ናይ ብሓቂ ጠንቂ ስደት ድዩ?
